 Akizungumza na mwandishi wa habari hizi jana Mtuli alisema kuwa tangu kurudi kuifundisha timu hiyo ni mechi nne sasa na kazi kubwa anayoifanya ni kurejesha kiwango cha mchezaji mmoja mmoja.Alisema kuwa tangu kukabidhiwa timu hiyo amekutana na mambo mengi ya kiufundi na yeye kama mwalimu anahitaji kukaa na kuyafanyia kazi.“Nimeanza na kazi ya kufufua kiwango cha mchezaji mmoja mmoja kwani nimekuta kuna mapungufu ambayo ndio nayafanyia kazi”, alisema. Alifahamisha kwamba timu yake si mbaya bali inahitaji mabadiliko madogo madogo ambayo kwa hakika yanaweza kuleta matunda mazuri baadaye.Timu ya Polisi ipo katika nafasi ya pili kutoka mkiani kwenye msimamo wa ligi ikiwa na pointi nane imeshaanza mzunguko wa pili, ambapo mchezo wake wa mwisho ilicheza na Black Sailor na kutoka sare ya bila kufungana.